Тэлефон Пальчэўскага адключаны, але копію паведамлення аб спыненні крымінальнага пераследу ён размясціў на сваёй старонцы ў "Фэйсбуку". Дакумент за подпісам старшага следчага па асабліва важных справах першага аддзела следчага ўпраўлення КДБ А.В.Грыба датаваны 2 чэрвеня. З яго вынікае, што Пальчэўскі вызвалены ад крымінальнага пераследу па ч. 3 арт. 293 КК (навучанне ці іншая падрыхтоўка асоб для ўдзелу ў масавых беспарадках) "за адсутнасцю ў дзеянні складу злачынства".